Назаўтра ўехалі ў Нямеччыну. Адразу кідаюцца ў вочы цэлыя гаі ветракоў – генератараў электраэнергіі, бяскрайнія палі пшаніцы і квітнеючыя акацыі ўздоўж дарог. А яшчэ, усе гарады маюць аб’яздныя дарогі. Доўгі пераезд па шыкоўных аўтабанах да Кёльна. Але і на тых аўтабанах нямала дарожных затораў, таму ў Кёльн уехалі ўвечары. Знакаміты на ўвесь сьвет Кёльнскі Сабор якраз у гэты час зачыніўся. Агледзелі яго толькі звонку. Штогод урад выдаткоўвае 10 млн. эўра на падтрыманьне сабора ў належным стане. Увечары каля сабора граў на раялі, на спецыяльным памосьце, прафэсыйны піяніст.